tomron87/hebrew-wikipedia-sentences-corpus huggingface dataset:
יוזף הופמן, מנהל מכון קרטיס למוזיקה, הזמינו להורות במכון בשנת 1927. בהמשך השתקע באנגליה וקיבל אזרחות בריטית ב־1937.
מויסביץ' עוטר בתואר מפקד מסדר האימפריה הבריטית (CBE) בשנת 1946, על תרומותיו המתמידות במהלך מלחמת העולם השנייה, כאשר הופיע במאות רסיטלים לפני חיילים וארגוני צדקה.
הוא נשא לאישה את דייזי קנדי, כנרת קונצרטים אוסטרלית, ונולדו להם שתי בנות.
מנישואיו השניים יש לו בן.
מויסביץ' נודע בעיקר בפרשנויותיו לרפרטואר מתקופת הרומנטיקה המאוחרת, בייחוד יצירות של סרגיי רחמנינוב (שהתפעל מנגינתו וראה בו "יורש רוחני").
כפסנתרן, נודע מויסביץ' באלגנטיות, בפיוטיות, בפיסוק המוזיקלי הלירי, בברק, בחירות הריתמית ובווירטואוזיות חסרת־המאמץ של נגינתו.
מויסביץ' הקליט לחברת קול אדוניו (כיום EMT), החל בתקופת תקליטי ה־78, המשך בתקליטים אריכי־הנגן ואל ראשית תקופת הסטריאו.
את סגנונו הייחודי אפשר לשמוע בהקלטותיו ל"רפסודיה על נושא של פגניני" מאת רחמנינוב והברקרולה, הבלדה מס' 4 והנוקטורן אופוס 62 מאת שופן.
ב־1950 אמר מבקר המוזיקה והמוזיקולוג אירווינג קולודין על הבלדה בפה מינור מאת שופן בנגינת מויסביץ': "מגע קל כנוצה בקטע הפותח יצירה זו ותחושה נכונה לאיכות המיוחדת של "היה היה" המאפיינת יצירה זו, מייחדים את מויסביץ' מבין הפרשנים של זמננו...", ובכך סיכם את הרגישות המאפיינת את נגינתו של בנו מויסביץ'.
הוא עבד בהקפדה ובנועם כנגן מוזיקה קאמרית, כולל "טריו אלגיאק" והסונטה לצ'לו של רחמנינוב.
שונברג הילל את הטכניקה המדהימה של מויסביץ' ואת גישתו המשוחררת למוזיקה, וציין גם, כי חירות כזאת הייתה "ממוזגת תמיד במוזיקליות ללא דופי."
בנואה קונפרואה הוא רוכב אופני כביש צרפתי בקבוצת יו.
ב-2017 ניצח קונפרואה את אליפות העולם באופני כביש – גברים עד גיל 23, לאחר שהקדים את לנארד קמנה (כסף) בספרינט הסיום ואת מייקל קארבל (ארד).
לפני כן ניצח קונפרואה את גרנד פרי ד'איסברג שבצרפת, במדי AG2R La Mondiale לאחר שרכב כסטאז'ר עבורה.
ב-2018 הצטרף רשמית לקבוצת AG2R La Mondiale בחוזה קבוע.
באותה עונה הישגיו הבכירים היו מקום תשיעי בקלאסיקת ברטאן, 1:18 דקות אחרי אוליבר נאסן המנצח, ומקום שלישי בפריז–טור, 25 שניות אחרי סורן קראו אנדרסן, כשהוא מפסיד לניקי טרפסטרה בספרינט על המקום השני.
ב-2019 ניצח בשני מרוצים חד יומיים בצרפת, "פריז—קממבר" ו"גרנד פרי פלימלק—מוריבהאן".
בין לבין הספיק לסיים במקום ה-12 בלה פלש ואלון, 12 שניות אחרי ז'וליאן אלאפיליפ המנצח.
לאחר מכן שיפר את עמדותיו משנה שעברה כשסיים שביעי בקלאסיקת ברטאן, 20 שניות מספ ואנמרקה המנצח.
בסוף העונה סיים רביעי בטור דה ונדי, לאחר שהקדימו אותו מארק סארו המנצח, כריסטוף לאפורט ובריאן קוקאר.
לאחר מכן סיים חמישי בקלאסיקת רויאל ברנאר דרומה.
קונפרואה חזר מפגרת הקורונה לניצחון בקטע הרביעי והאחרון ברוט ד'אוקסיטני, מקדים ב-2 שניות את באוקה מולמה ואת טיבו פינו.
הוא נשאר בהובלת הקטגוריה ולבש את החולצה המטופסת עד קטע 17, שם איבד אותה לטאדיי פוגאצ'אר.
קונפרואה סיים את הטור במקום ה-116 וה-6 בקטגוריית ההרים עם 36 נקודות, התוצאה הטובה ביותר שלו בקטע הייתה מקום 24 בקטע ה-17. לאחר מכן התחרה בארבעה מרוצים לסיום העונה בבלגיה ובצרפת, הראשון מביניהם היה הלה פלש ואלון, בו סיים שני אחרי מארק הירשי המנצח ולפני מייקל וודס במקום השלישי.
לאחר מכן התחרה במונומנט לייז'–בסטון–לייז' וסיים 18, המרוץ הבא היה חץ ברבנט, במהלך המרוץ התקיף עם ז'וליאן אלאפיליפ ומת'יו ואן דר פול, השלושה שרדו עד לסיום אך קונפרואה נכנע לאלאפיליפ המנצח ו-ואן דר פול בספרינט הסיום וסיים שלישי.
הוא סיים את העונה בפריז—טור וסיים שני, לאחר שהפסיד לקספר פדרסן המנצח.
בסוף העונה האריך את חוזהו בקבוצה עד תום עונת 2023.
בנואה בדיאשיל מוקינאי הוא כדורגלן צרפתי המשחק בעמדת הבלם בקבוצת צ'לסי מהפרמייר ליג.
בדיאשיל הגיע למחלקת הנוער של מונקו מליגת העל הצרפתית בשנת 2016, וב-5 בפברואר 2018 חתם על החוזה המקצועני הראשון שלו במועדון.
ב-11 בנובמבר 2018 ערך בדיאשיל את הופעת הבכורה שלו בקבוצה הראשונה של המועדון, בהפסד 4-0 לפריז סן-ז'רמן במסגרת המחזור ה-13 בליגה לעונת 2018/2019. ב-16 בינואר 2019 הבקיע את שער הבכורה שלו במועדון, בתיקו 1-1 נגד ניס במסגרת המחזור ה-17 בליגה.
בסך הכל בדיאשיל ערך בשלוש העונות הראשונות שלו בקבוצה הראשונה של המועדון 71 הופעות ליגה, והבקיע שלושה שערים.
ב-5 בינואר 2023 חתם בדיאשיל על חוזה ל-7 שנים וחצי בצ'לסי מהפרמייר ליג.
בדיאשיל היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר.
ב-23 בספטמבר 2022 ערך את הופעתו הבכורה בנבחרת הבוגרת בניצחון 2-0 על בליגת האומות 2022/2023.
נהר בנואה , היה ידוע בעבר בשם נהר צ'אדה, הוא היובל העיקרי של הנהר ניז'ר.
אורכו כ-1,400 קילומטרים וניתן לשוט לכל אורכו בעיקר מהלך חודשי הקיץ.
גודל אגן הניקוז שלו הוא 319,000 קילומטרים רבועים, הוא מהווה נתיב תחבורה חשוב באזורים שבהם הוא זורם.
השם בנו מגיע מהביטוי, Binuwe שפירושו "אם המים" בשפת הבאטה .
הסוכנות הלאומית לניהול בשעת חירום בניגריה (NEMA), ערכה "ניתוח ניהול סיכוני אסונות" וייעצה למשרדי הממשלה, למחלקות וסוכנויות (MDA) לנקוט בצעדים יזומים.
המלצת הסוכנות הלאומית הייתה שגופי מים ברחבי המדינה יורחבו ויועמקו באמצעות אוניית מחפר באופן קבוע כדי להפוך את נתיבי המים לזמינים למטרות שונות.
הסוכנות קראה למוסדות הרלוונטיים לבצע ניטור שגרתי של סכרים וגופי מים כדי להבטיח עמידה בעקומת ההפעלה שלהם, לטובת מאגרי המים.
הנשיא מוחמדו בוהארי חנך פרויקט של תעלת ניקוז באורך 3.35 קילומטרים, כדי להתמודד עם אתגרים אקולוגיים בקהילת Idye.
הפרויקט, מהווה חלק מ-17 פרויקטים אקולוגים, שאושר על ידי הנשיא ברבעון הרביעי של 2017 והסתיים תוך 48 שבועות.
הפרויקט נועד לטפל בהשפעות ההרסניות של השיטפונות, תוך הדגשת המחויבות של הממשלה הפדרלית להתמודד עם הבעיות ולהפוך את החיים למשמעותיים יותר עבור האזרחים.
סוכנות הידיעות של ניגריה (NAN), דווחה שקהילת Idye הייתה בין הקהילות שנפגעו בצורה הקשה ביותר מהשיטפון ב-2017. מקהילה זו נעקרו מבתיהם מעל 120,000 בני אדם מהבירה מקורדי של מדינת Benue.
באותם שיטפונות, נהרסו יותר מ-200 משקי בית.
באוקטובר 2022, התרחש שיטפון לאורך עמק הנהר בנואה.
השיטפון גרם לאסון ברחבי 36 מדינות ניגריה, מאות כפרים ומרכזים עירוניים שקעו במים.
האסון ערער את חייהם של יותר מ-2.4 מיליון בני אדם ויותר מ-600 הרוגים נרשמו.
בנוסף, שטחים נרחבים של אדמות חקלאיות ברחבי המדינות נסחפו.
חקלאים במדינת אדמאווה נאבקו לפנות שאריות של יבולים שנהרסו בשיטפון.
ביום שישי, 23 בספטמבר 2022, על פי דבריו של נציב המדינה למשאבי מים וסביבה, גודווין אויוונה, השיטפון פגע בכל אזורי הממשל המקומיים שהיו קיימים לאורך הנהר בנואה.
הממשלה פעלה לצמצום נזקי השיטפון והעבירה כספים לניקוי אגן ההיקוות של נהר בנואה.
הפגיעה הקשה ביותר הייתה בעיקר בתושבי הקהילות חקלאיות החיות לאורך יובליו המרכזיים של נהר בנואה שחוצה שבע מתוך 21 המחוזות המקומיות במדינה.
אדמות חקלאיות בשווי מיליארדי נאירה ניגריים נהרסו באותו אירוע.
האקלים במדינת בנואה הוא אקלים סוואנה טרופי.
בהתבסס על מחקרים, חם לאורך כל עונות השנה, רטוב ויבש כאחד.
הטמפרטורה השנתית היא 29.38°C מעלות וכמות המשקעים עומדת על כ-135.2 מילימטרים של גשם בשנה.
הלחות הממוצעת עומדת על 61%.
הקרן לתיירות ושימור, במדינת Benue, בניסיון לשמור על הנהר מצורות שונות של זיהום, הודיעה על אי סדרים בכמה חברות המפנות ומשליכות פסולת לנהר.
הפסולת מסוג אתנול פגעה בחיי אדם דגים ויונקים מימיים.
כתוצאה מכך, ממשלת מדינת Benue נקטה בפעולה מיידית לטפל בנושא כדי למנוע נזקים נוספים לאזרחיה.
הנהר בנואה זורם מרמת אדמאווה שבצפון קמרון, משם הוא זורם מערבה, דרך העיירה גארואה ומאגר לגדו, לתוך ניגריה מדרום להרי מנדרה , עד למפגש עם הנהר ניז'ר ליד העיר לוקוג'ה .
היובלים הגדולים של נהר בנואה הם נהר פארו, נהר גונגולה ונהר מאיו קבי, המחבר את נהר בנואה עם נהר הלוגון (חלק ממערכת אגם צ'אד) בזמן שיטפונות.
יובלים אחרים הם נהר Taraba ונהר Katsina Ala.
בנו פרידל (13 במרץ 1936 – 9 בינואר 2025) היה אמן ישראלי בתחומי הציור ועיצוב תפאורות לתיאטרון, טלוויזיה, קולנוע וטקסים.
שימש כתפאורן הראשי וכמנהל מחלקת עיצוב תפאורה בטלוויזיה החינוכית הישראלית.
בנו פרידל נולד ב-1936 בצ'רנוביץ, רומניה לפאני דינר (Dinner) ואברהם פרידל.
משנת 1941 הוא שרד את השואה בגטו טרנסניסטריה עד גיל 8. אביו, סבו ובני משפחה נוספים נספו בשואה.
אביו, אברהם, נורה ונרצח לנגד עיניו על ידי חייל רומני, לאחר שבנו בן ה-5 ביקש לשתות, ואביו יצא מן השיירה על מנת להביא לו מים.
אחותו יוטה ואימו פאני שרדו את השואה ועלו לישראל בשנת 1973.
מראות רבים אליהם נחשף במהלך השואה מתוארים בתערוכות ציוריו, העוסקות בנושא השואה והתקומה.
נושא השואה תופס חלק ניכר מיצירותיו.
עם תום מלחמת העולם השנייה עברה משפחתו לעיר גאלאץ במולדובה רומניה, שם גדל עד בגרותו.
בגיל 17, במקביל ללימודיו בתיכון, התחיל לעבוד בתיאטרון הדרמה בגאלאץ כפועל במה.
לאחר סיום לימודיו בתיכון עבר לבוקרשט ובשנים 1958–1964 למד בפקולטה לאומנויות על שם ניקולאיה גריגורסקו באוניברסיטת בוקרשט, לתואר בוגר באמנות פלסטית, עיצוב תפאורה ותלבושות ולתואר מוסמך בתולדות האמנות וניהול אמנותי.
במסגרת לימודי התפאורה הושפע פרידל רבות ממורו מיחאי טופאן , שהיה גם התפאורן הראשי של התיאטרון הלאומי בבוקרשט.
בשנת 1961, עוד כסטודנט בשנה השלישית ללימודיו באוניברסיטה, עיצב את טקס השנה החדשה של ארגון הנוער העובד, בהמלצת דיקאן האוניברסיטה.
לאחר 6 שנות לימודים באוניברסיטה חזר לגאלאץ והחל לעבוד כתפאורן בתיאטרון האופרה בעיר וגם בתיאטרון הדרמה בו עבד כפועל במה עוד כנער.
בשנת 1967 נישא פרידל לביאטריס (לבית רוזנצוויג).
באותה שנה ציינה רומניה 50 שנה לתום מלחמת העולם הראשונה במעמד נשיא רומניה ניקולאה צ'אושסקו, בעיר מרששט.
במאי התיאטרון הרומני הזמין את פרידל לעצב את הטקס, לאחר שהתרשם מהטקס שעיצב בשנת 1961. בשנת 1970 עיצב טקס נוסף בחסות עיריית גאלאץ, במעמד הנשיא ניקולאה צ'אושסקו.
בשנת 1972 נולדה בגאלאץ, איזבל, ביתו הבכורה ובשנת 1974 עלה פרידל עם משפחתו לישראל והתגורר בקריית אונו.
עם עלייתם לישראל התאחדו עם בני משפחה נוספים.
באותה שנה התקבל לעבוד כתפאורן בטלוויזיה החינוכית.
פרידל עיצב את התפאורות לתוכניות הטלוויזיה זהו זה!
כעבור שלוש שנים, בשנת 1977, נולד לפרידל בן, לו קרא על שם אביו שנרצח בשואה, אברהם-אבי.
במהלך שני עשורים 1981–1999, עיצב פרידל עבור צה"ל מספר רב של טקסים ועצרות, ושימש כתפאורן הראשי של טקסי צה"ל.
בין היתר, עיצב את התפאורות של חידון התנ"ך בשנים 1993, 1996 ו-1999 (הרבנות הצבאית).
בשנת 1999, לאחר 25 שנים שבהן עבד בטלוויזיה החינוכית כתפאורן, פרש מהטלוויזיה, וזאת מתפקידו האחרון כתפאורן ראשי ומנהל מחלקת עיצוב תפאורה.
לאחר פרישתו עבר לגור בחדרה.
בראשית המאה ה-21 חזר לעצב תפאורות על בימת התיאטרון במספר תיאטראות, ובהן במחזות של שייקספיר, סופוקלס, צ'כוב, שלום עליכם והמינגווי.
בשנים 2010–2023 עסק גם בעיצוב טקסים של יום השואה ויום הזיכרון לחללי צה"ל בעיר מגוריו חדרה.
בשנת 2004 התבקש על-ידי שמואל עצמון, מייסד תיאטרון יידישפיל בתל אביב, לעצב את התפאורה של ההצגה 'טוביה החולב' מאת המחזאי היהודי שלום עליכם.
על הצגה זו עבד פרידל יחד עם הבמאי והדרמטורג הרומני יון לוצ'יאן, שהוזמן מרומניה כדי לביים את ההצגה.
בשנת 2017 יצא פרידל למסע "מצעד החיים" בפולין כעד מלווה של תיכון אורט בנימינה.
במסגרת מסע זה חשף את סיפורו האישי בפני מאות בני נוער, ובין היתר ביקר במחנות ההשמדה אושוויץ, מיידנק וטרבלינקה.
בביקורו באושוויץ גילה לראשונה את תיעוד פרטיו של אביו ומקום הירצחו, בספר השמות אשר מנציח את קורבנות השואה.
בשנת 2022 כובד על-ידי ראש עיריית חדרה להדליק משואה בטקס המרכזי לכבוד יום הזיכרון לשואה ולגבורה.
מאז עלייתו לישראל בשנת 1974, עסק פרידל באמנות ובהוראה של מקצוע התפאורה.
שימש כמרצה לתולדות האמנות ו"חשיבה אמנותית" במכללה ירושלים בית וגן, באוניברסיטה הפתוחה בתל אביב, במכללת ספיר בשדרות, ב בתל אביב ובמכללת מעלה - בית הספר לקולנוע ולטלוויזיה בירושלים.
מבין ההצגות הבולטות בהן שימש כמנהל אמנותי ועיצב את התפאורה, להלן רשימה חלקית:
היה כבר עדיף להישאר בחיים, מאת אהרון הרצוג, פסטיבל עכו, 1988
"שלמה המלך ומלכת שבא", תיאטרון מחול ענבל, 2003
"יעקב ועשו" תיאטרון מחול ענבל, 2004
"טוביה החלבן," מאת שלום עליכם, תיאטרון יידישפיל, 2004.
גטו, מאת יהושע סובול, התיאטרון הארצי לנוער וסל תרבות ארצי, 2005.
שעה וחצי איחור, תיאטרון באר שבע, 2006
חנה סנש, העמותה לקידום התיאטרון, 2006
"דוד וגולית", תיאטרון מחול ענבל, 2006
"אחרון המאהבים הלוהטים", מאת ניל סיימון, "תיאטרון באר שבע", 2006.
"קומדיה של טעויות" מאת שייקספיר, תיאטרון באר שבע, 2008.
"הגולם מפראג" תיאטרון הנפש, 2008.
'אב"י' (אליעזר בן-יהודה), תיאטרון השעה, 2008
"השחף" מאת צ'כוב, תיאטרון באר שבע, 2009.
יאנוש קורצ'אק, העמותה לקידום התיאטרון ת"א, 2009
הרצל, העמותה לקידום התיאטרון, 2010
קברט ז'בוטינסקי, מאת גדי צדקה, 2011, התיאטרון העברי, בית ליסין, פסטיבל תיאטרונטו
"אנטיגונה", מאת סופוקלס, התיאטרון העברי, 2012.
"הזקן והים" מאת ארנסט המינגוויי, התיאטרון העברי, 2013.
לרקוד עם אבא – התיאטרון העברי, 2014.
עד סוף הקיץ, מחזמר על-פי שיריו של אהוד מנור, התיאטרון העברי, 2015
אול יו ניד איז רב, 2016, התיאטרון העברי
פרידל עיצב תפאורות לסרטים ותוכניות טלוויזיה ישראלים רבים בהפקת הטלוויזיה הלימודית במסגרת זו עיצב ותכנן את התפאורה של הסדרה 'הילדים משכונת חיים', תחרות הזמר לנוער 'קולות וצלילים' בין השנים 1995–2001 ותחרות חידון התנ"ך לנוער בין השנים 1995–2001 ועשרות רבות של פרקים מהתוכנית זהו זה!.
נציב המלח - הסרט זכה בפרס אונסק"ו הבינלאומי וב"פרס כינור דוד" 1980.
טרנסניסטריה, הגיהנום, 1996. הסרט זכה במדליית עולם, בפסטיבל הקולנוע בניו יורק לסרטי דוקו 1997.
1961 - טקס השנה החדשה של הנוער העובד בעיר מגוריו גאלאץ, רומניה.
1967 - טקס 50 שנה לסיום מלחמה העולם הראשונה בעיר גאלאץ, רומניה.
1970 - טקס בחסות עיריית גאלאץ במעמד הנשיא ניקולאה צ'אושסקו.
1986 - עיצוב סמטת בגדד במוזיאון יהדות בבל, יהוד
1992 - טקס אבן פינה לעיר מודיעין, משרד ההסברה
1993 - 45 שנה למדינת ישראל – עיצוב ביתן הטלוויזיה החינוכית, גני התערוכה
1996 - טקס יום העצמאות ו-70 שנה לעיר הרצליה
1998 - טקס יום העצמאות בלטרון, משרד ההסברה
2001 - תערוכת הארגונים המתנדבים (תערוכת ההתנדבות הבינלאומית), כנסת ישראל
2002 - הקונגרס הבינלאומי של יהדות מרוקו "רוח מוגרבי" – היכל התרבות (תל אביב)
2002 - תערוכת האנרגיה האטומית, בית הנשיא, ירושלים
2003 - עיצוב פסטיבל יהדות אתיופיה, אודיטוריום דוהל ת"א
2005 - עיצוב סביבתי לבית הספר היסודי 'צליל' בחדרה
בין השנים 2010–2023 עיצב את טקסי יום השואה וטקס יום הזיכרון לחללי צה"ל בעיר מגוריו חדרה.
ציוריו ורישומיו של פרידל מאופיינים בסגנון אקספרסיבי כאשר הדגש ביצירותיו מופנה לתחושותיו הסובייקטיביות וראייתו הפנימית.
ברישומיו ניתן דגש על טכניקה של משיכת יד אחת.
תערוכת ציוריו "זכרונות ילדות" הוצגה במרכז היהודי בקישינב, מולדובה בשנת 2017 ובשנת 2019 במכון הרומני לתרבות בתל אביב, במסגרת ציון יום השואה הבינלאומי.
בחודש מאי 2024 הציג תערוכה,"תיאטרון החלומות" שהוצגה בטרמינל העיצוב בבת-ים, פרידל הציג בדגמים קטנים את התפאורות הגדולות אותן עיצב בתיאטרון וגם ציורים מתוך זיכרונותיו בשואה.
1980, פרס UNESCO ופרס כינור דוד על איכות אומנותית ומסר הומני, הסרט "נציב המלח" על-פי סיפורו של אלבר ממי משנת 1957
1988, פרס ראשון להצגה הטובה ביותר בפסטיבל עכו
1997, מדליה בפסטיבל ניו יורק לסרטי דוקו
בָּנוּ מוּשתָּאק (נולדה ב-3 באפריל 1948) היא סופרת, פעילה חברתית ועורכת דין הודית מקרנאטקה הכותבת בשפת הקאנדה.
היא ידועה בעיקר בזכות ספרה שתורגם לאנגלית, וזיכה אותה בפרס בוקר הבין-לאומי בשנת 2025. מושתאק פרסמה שישה קובצי סיפורים קצרים, רומן, קובץ מאמרים וקובץ שירה.
חלק מיצירותיה תורגם למספר שפות.
בנו מושתאק נולדה למשפחה מוסלמית בקרנאטקה.
כשהייתה בת שמונה, היא נרשמה לבית ספר מיסיונרי בשפת קאנדה, בתנאי שתלמד "לקרוא ולכתוב קאנדה תוך שישה חודשים" והיא החלה לכתוב כבר לאחר מספר ימי לימודים.
לאחר סיום לימודי התיכון היא למדה משפטים באוניברסיטה ונישאה מאהבה בגיל 26.
מושתאק עבדה בתפקיד כתבת בעיתון ובמשך מספר חודשים עבדה ברדיו כל הודו בבנגלורו.
מאז שנות ה-80, מושתאק מעורבת בפעילויות אקטיביסטיות, נגד "הפונדמנטליזם והעוולות החברתיות" בקרנאטקה.בשנת 2000 הוכרז "חרם חברתי" בן שלושה חודשים נגד מושתאק ומשפחתה בשל ה"תמיכתה בזכותן של נשים מוסלמיות להיכנס למסגדים".
במהלך תקופה זו, היא קיבלה איומים טלפוניים ואף היה מי שניסה לדקור אותה אך בעלה סיכל זאת.
בתחילת שנות ה-2000, הצטרפה מושתאק לקבוצה אזרחית שמחתה נגד איסור למוסלמים לבקר במקדש סינקרטי ב.
מושתאק תמכה בזכותם של תלמידות מוסלמיות בקרנאטקה ללבוש חיג'אב בבתי הספר, בניגוד לאיסור שהטילו השלטונות.
מושתאק החלה לכתוב בגיל צעיר, אך רק בגיל 29 החלה את דרכה כסופרת, עת התמודדה עם דיכאון לאחר לידה.
מושתאק העלתה על הכתב את ניסיונה לחקור את רגשותיה וחוויותיה.
מושתאק פרסמה שישה קובצי סיפורים קצרים, רומן, קובץ מאמרים וקובץ שירה.
עבודותיה תורגמו לאורדו, הינדית, טמילית ומלאיאלאם, וכן לאנגלית.
במאי 2025, הספר "מנורת לב" זכה בפרס בוקר הבינלאומי לשנת 2025. מושתאק הייתה הסופרת הראשונה שכתבה בשפת קאנדה והייתה מועמדת לפרס וכן הייתה זו הפעם הראשונה שקובץ סיפורים קצרים זכה בפרס.
הסיפורים בקובץ משקפים את חייה של מושתאק כעיתונאית ועורכת דין, תוך התמקדות בזכויות נשים והתנגדות לעוול החברתי, המעמדי והדתי באזור מגוריה.
2025: פרס בוקר הבינלאומי עבור "מנורת לב".
בנות בראון הוא רומן מאת העיתונאית והסופרת עירית לינור שיצא לאור בשנת 2002. הספר מספר אודות ההתרחשויות במושב הדמיוני כפר אילן מאמצע שנות השמונים עד ראשית שנות התשעים, וסובב סביב משפחת בראון, משפחה ממקימי המושב, שנמצא על סף פשיטת רגל, ונתונה בקרע בין חבריה הוותיקים במושב.
"בנות בראון" הפך בהמשך לסדרת טלוויזיה בשמונה פרקים (כמספר הפרקים בספר) במסגרת "שידורי קשת" בערוץ 2.
עלילת הספר מתפרסת על פני שמונה שנים: 1985–1992. המושב הפיקטיבי "כפר אילן" ליד חיפה נמצא על סף פשיטת רגל.
למושב עובר לגור אלי מנשה, עורך דין אמיד, שמנסה להוציא את כפר אילן מן הבוץ ונבחר לראשות המועצה האזורית.
אלי מחזר אחרי דפי, הבת הצעירה של משפחת בראון, משפחה ממקימי המושב, ומקסים את אבי המשפחה, חזי, וכן את שאר המושב, בעזרת תוכנית הבנייה "כפר אילן הייטס", תוכנית בניית שכונות מגורים חדשות בכפר אילן.
התוכנית מתוכננת לבנות על שדות החקלאות של רבים מחברי המושב, שיתעשרו כתוצאה מכך.
אלי מנסה לשכנע את משפחת בראון למכור את השדות לטובת תוכנית הבנייה.
המשפחה, שנתונה בלחצים רבים על מנת שימכרו את השדות, נתונה בקרע עם חבריהם הוותיקים למושב.
המספרת, דפי, היא בת הזקונים המתוקה והצינית שמלווה את המושב הארץ-ישראלי בעל השדות הירוקים והחלום הישראלי שהיה ואיננו.
חלי בראון (קראוס): הבת הבכורה במשפחת בראון.
אומצה על ידי חזי ואהובה ב-1960. היא מנסה פעמים רבות לפגוש את אמה הביולוגית, אך לא מצליחה.
בהמשך מתברר שחלי היא בתו הביולוגית של חזי ושל קורינה פלדמן, הפיזיותרפיסטית של חזי שאיתה בגד אחרי תאונת דרכים.
חלי עובדת כאחות בבית החולים "רמב"ם" בחיפה, ומצטרפת למחלקת הפוריות של פרופ' גידי קראוס.
לאחר ששכנה וחבר נעוריה, גבי אלקלעי, דחה את האפשרות לקשר ביניהם, היא פוגשת בבנו של פרופ' קראוס, יובל, והשניים הופכים לזוג.
היא מזריקה לעצמה הורמונים, ומתחתנת עם יובל בטענה שהיא בהריון.
בהמשך היא נכנסת להריון ויולדת את איילת.
חלי היא אחת המתנגדות למכירת השדות לטובת "כפר אילן הייטס", בשל היותה אשת אידיאלים נשגבים.
זו גם הסיבה שאחרי שבעלה יובל נוסע לחו"ל לתקופה בלתי מוגבלת, היא לא בוגדת בו וחוזרת לגור עם בתה בכפר אילן.
לאחר הגירושים מיובל מתחילה מערכת יחסים עם חבר נעוריה, גבי.
דפי בראון: בתם הצעירה של חזי ואהובה.
נולדה ב-1961. אחרי הצבא המשיכה לגור עם הוריה ומשמשת סייעת לגננת בגן הילדים של אמה ושרה במקהלת המושב.
בהתחלה ניהלה מערכת יחסים בעייתית עם רונן, קצין צנחנים מופרע ואלים.
בהמשך היא נכנסת לקשר עם אלי מנשה, ראש המועצה הטרי שבא לגור בכפר אילן בבית הסמוך לבית משפחת בראון.
דפי, שבתחילה עמדתה לגבי מכירת השדות לא ברורה, מביעה בהמשך תמיכה למכירת השדות מטעמי רדיפת בצע, על אף ההצקות החוזרות והנשנות לאמה.
דפי היא גם המספרת, ומנחה את הסיפור בטון ציני ומתוק.
חזי (יחזקאל) בראון: אבי משפחת בראון.
נולד בשנת 1933. משפחתו היא ממקימי "כפר אילן", שהוקם ב-1948. כשהיה בן 18, בשנת 1951, נישא לאהובה, בת המושב, לאחר שאהובה נכנסה להריון לא מתוכנן מחזי.
בנם הבכור, יגאל, נהרג בתאונת דרכים בשנת 1956, כשהיה רק בן 5. חזי, שנפצע בתאונה בכתפו, היה שנתיים בפיזיותרפיה, שבמהלכן בגד באהובה עם הפיזיותרפיסטית שלו, קורינה פלדמן.
פלדמן, שנכנסה להריון, ילדה בת, ומסרה אותה לחזי.
חזי, שהוא ואהובה לא הצליחו להיכנס להריון, הביא את הבת שלו ושל קורינה, חלי, למשפחה.
עובדה זו לא הייתה ידועה לאהובה ולחלי עד לאחרי מותו של חזי.
חזי עבד במשך רוב שנותיו בחקלאות במושב, בעיקר בשדות החומוס שלו, ותמך נלהבות במכירת השדות לטובת "כפר אילן הייטס", למרות שהתקומם באוזני חברו אלי מנשה, ראש המועצה, על ההתנכלויות לאהובה.
הוא היה חבר מועצת כפר אילן וחבר במקהלת המושב שנים רבות.
נישאה לחזי בגיל 18. במשך שנים רבות הייתה גננת.
למרות החזות השלווה והרגועה שלה, אהובה רדופה על ידי מות בנה יגאל בתאונת דרכים, שבה היא הייתה הנהגת.
היא מתנגדת חריפה למכירת השדות לטובת "כפר אילן הייטס", בין השאר כדי לנקום בחזי על בגידתו בה.
בתוך כך החלה מסכת של שכנועים והצקות כלפי אהובה, שכללו שלטים וכתובות גרפיטי בביתה; סילוקה ממקהלת המושב ופתיחת גן אחר במושב, "גן גאון", שהתיימר לשלב שיטות חינוך חדשניות ואילץ את אהובה לסגור את הגן.
היא נלחמת עד הרגע האחרון, ולאחר שהיא נכנעת ומוכרת את השדות ומות בעלה, היא מגלה שאיפות פוליטיות לרוץ לראשות המועצה.
אלי מנשה: עורך דין גרוש מנתניה.
הוא מגיע למושב האשכנזי ב-1985, ולאחר שנתיים הוא רץ לראשות המועצה ונבחר.
לפני נישואיו היה סבוך בקשר עם מזכירתו האישית, סיגי.
הוא מחזר אחרי דפי בראון, ונקלע עמה לקשר ארוך.
הוא מתחבב גם על הוריה, חזי ואהובה, ומסתובב עם טלפונים סלולריים ומכוניות פאר במושב.
הוא מוביל את תהליך הפשרת הקרקעות החקלאיים לטובת "כפר אילן הייטס".
הוא מצליח לשכנע את חזי בראון למכור, אך הוא לא מצליח לשכנע את אהובה.
הוא מבקש מכמה מחברי המועצה להפעיל לחץ על אהובה, ולחץ זה התפרש כמעשים כגון תליית שלטים וגרפיטי והקמת גן מתחרה.
חזי מוחה כלפי אלי על המעשים הללו, אך אלי מגלה אדישות חשודה למעשים.
בשנת 1991 היה חשוד שנתן שוחד לחברים במינהל מקרקעי ישראל לטובת הפשרת האדמות בכפר אילן.
הוא מגלה עד כמה ההצלחה שלו שבירה, וכמה הוא נבדל משכניו בגלל מוצאו העדתי.
יובל קראוס: בנם היחיד של מירי וגידי קראוס, מנהל מחלקת הפוריות בבית החולים רמב"ם בחיפה.
יובל השתחרר מהצבא בפרופיל פסיכיאטרי ולא מצליח למצוא עבודה.
בביקור אצל אביו בבית החולים הוא פוגש את חלי, ולאחר זמן קצר הם מתחתנים.
חלי משמשת בעל כורחה כמשגיחה ואחראית עליו במקום הוריו.
למרות אהבתם הגדולה, יובל מרחף באוויר וקופץ מסדנת יוגה אחת לאחרת.
הוא מחליט לנסוע ללמוד לימודים רוחניים בהודו, זמן קצר לאחר שחלי מגלה שהיא בהריון.
הוא חוזר משם אחרי כמעט שלוש שנים כחסיד ברסלב מזוקן, ומופתע לגלות שחלי, שמגדלת בעצמה את בתם איילת, לא רוצה לחיות איתו עוד.
גבי אלקלעי: חבר הילדות של חלי.
מתגורר עם אמו, ברכה, בבית הסמוך לבית בראון, אך ב-1985 נאלצו הוא ואמו למכור את ביתם ולעבור דירה לאחר שנקלעו לקשיים כלכליים וטענו בצדק שלא קיבלו מספיק תמיכה מחבריהם הוותיקים בכפר אילן.
גבי, כחבר ילדות של חלי, נלחץ כשהיא מגלה לו שהיא מאוהבת בו.
הוא נישא לחברתו גלית, סטודנטית למשפטים ולאחר מכן עורכת דין.
הנישואים מתחילים מתוך אהבה גדולה, אולם עד מהרה גלית מוצאת את עצמה לבד פעמים רבות מדי כשגבי עוזר לחלי.
היא מוכיחה אותו שהכל בנישואים שלהם קשור בחלי.
הם מתגרשים, וגבי, מהנדס בניין במקצועו עובר לכפר אילן לעבוד ב"הייטס".
הוא מנסה לכבוש את לבה של חלי, והיא מסכימה רק אחרי שנישואיה עם יובל מסתיימים רשמית.
ברכה אלקלעי: תושבת ותיקה של כפר אילן, שכנה וחברה טובה של חזי ואהובה בראון.
אמו של גבי, חבר הילדות של חלי.
ב-1985 נאלצת ברכה למכור את הבית בכפר ולעבור לעיר לאחר שבעלה נפטר והשאיר אותה עם חובות.
היא יוצאת מכפר אילן בהרגשה לא טובה, וטוענת בצדק שלא קיבלה מספיק תמיכה ועזרה מהחברים איתם חיה כל חייה.
סיגי (סיגלית): מזכירתו האישית של אלי מנשה.
עובדת איתו זמן רב, והייתה מעורבת בקשר איתו לפני נישואיו ואולי אף בתוכם.
מרגישה פגועה לאחר שדפי מתחילה להיפגש עם אלי, ובין השתיים, שהיו חברות קודם לכן, שוררת מתיחות.
סיגי מתוארת על ידי דפי כ"פרחה" ש"יודעת בערך חמש מילים, וברובן היא משתמשת בצורה שגויה".
עליזה שפס: תושבת ותיקה בכפר אילן.
הייתה מעורבת ברומן סוער עם גבר אחר, והתגרשה מבעלה בעקבות זאת.
חברת מועצת הכפר, תומכת נלהבת של התוכנית להפשרת הקרקעות "כפר אילן הייטס".
הייתה בין הפועלים לשכנע את אהובה למכור את האדמות, והשתמשה, לטענתה על פי הוראות של אלי מנשה, בתליית שלטים.
בתה, ורד, פתחה את "גן גאון" שאילץ את אהובה בראון לסגור את הגן שלה.
גלית : אשתו של גבי, עורכת דין במקצועה.
זכיינית ערוץ 2, "קשת", הפיקה סדרת דרמה על פי ספרה של לינור, שהייתה מעורבת בהפקת הסדרה וביימה מספר פרקים.
את הסדרה ליווה ביצוע מחודש של כוכבת הסדרה, ירדן בר-כוכבא, לשיר "אומרים ישנה ארץ" של שאול טשרניחובסקי ונעמי שמר, הסדרה זכתה בפרס הדרמה הטובה ביתר בפסטיבל ירושלים והייתה מועמדת לפרס האקדמיה הישראלית לטלוויזיה בקטגוריה הסדרה הדרמטית הטובה ביותר.
בנות גילמור היא סדרת דרמה קומית אמריקאית מצליחה אשר זכתה בפרס אמי ושודרה בין השנים 2000–2007.
הסדרה עוקבת אחר אם במשפחה חד־הורית בשם לורליי גילמור (לורן גרהאם) ובתה היחידה רורי גילמור (אלקסיס בלדל).
השתיים חיות בעיירה בדיונית הנקראת "סטארס-הולו" שנמצאת בקונטיקט.
הסדרה עוקבת אחר חיי המשפחה שלהן, חייהן הפרטיים, חברויות וסיפורי האהבה שלהן, תוך חשיפת דמויות אחרות החיות גם הן בעיירה הקטנה.
הסדרה מלאת מאפיינים הומוריסטיים, בעיקר בדיאלוגים השנונים של האם והבת, ומאפיינים המציגים מעמדות אמריקאיים שונים.
"בנות גילמור" זכתה להצלחה בין-לאומית, לאהדת קהל רב ולביקורות טלוויזיה טובות.
באוקטובר 2015 דווח כי הסדרה תשוב למסכים בנטפליקס, למיני-סדרה בת ארבעה פרקים באורך כ-90 דקות לפרק, בשם "בנות גילמור: שנה בחייהן".
את המיני-סדרה, שמהווה , או עונה שמינית לא-רשמית עבור הסדרה, שבו להפיק, לכתוב ולביים שרמן-פלדינו ובעלה, דניאל פלדינו, לאחר שעזבו לפני שידור עונתה השביעית והאחרונה של הסדרה המקורית.
המיני-סדרה כללה ארבעה פרקים בני 88 עד 102 דקות, שעלו לשידור ב-25 בנובמבר 2016, בשירות הזרמת המדיה "נטפליקס".
כל פרק עוקב אחר הדמויות בכל אחת מארבע עונות השנה.
העונה הראשונה פותחת בהצגתן של הדמויות הראשיות בסדרה – לורליי גילמור (לורן גרהאם) ובתה היחידה רורי גילמור (אלקסיס בלדל), המתגוררות בעיירה קטנה בקונטיקט בשם "סטארס הולו".
לורליי מתמודדת עם יחסיה המורכבים עם הוריה לצד חיי אהבה בלתי יציבים, בעוד שרורי מתמודדת עם מעבר לבי"ס חדש ואהבות ראשונות.
רורי מתקבלת לבית הספר היוקרתי "צ'ילטון" וכדי לממן את לימודיה שם, נאלצת לורליי לבקש עזרה כספית מהוריה העשירים והבורגניים, אמילי (קלי בישופ) וריצ'רד (אדוארד הרמן) גילמור.
אמילי מציעה ללורליי עסקה לפיה היא תממן את לימודיה של נכדתה, רורי, בתנאי שהשתיים יגיעו לארוחת ערב בביתה מידי שישי.
לורליי, שיחסיה עם הוריה מורכבים ומסובכים, נאלצת לקבל את העסקה.
במהלך העונה רורי רוקמת מערכת יחסים, לראשונה בחייה, עם בחור חדש בעיירה, דין פורסטר (ג'ארד פדלקי).
השניים מנהלים מערכת יחסים אשר מגיעה לנקודת משבר לאחר שרורי אינה מסוגלת להביע במילים את אהבתה כפי שדין מצפה, והוא מחליט להפרד ממנה.
רורי לא מספרת ללורליי מדוע הם נפרדו, והעיירה מפנה את כעסה כלפי דין, כאשר הם חושבים על הגרוע ביותר.
רורי מסרבת להתאבל על הפרידה ומנסה למלא את זמנה בפעילויות שונות שיסיטו את מחשבתה.
ערב אחד היא הולכת למסיבה מטעם "צ'ילטון", בית הספר היוקרתי בו היא לומדת, שם היא מתנשקת עם תלמיד בשם טריסטן (צ'אד מייקל מאריי).
רורי מבולבלת מהנשיקה ומתחילה לבכות.
היא שבה לביתה ומתחילה להתאבל על הפרידה מדין.
בסוף העונה דין מגיע לבית הספר של רורי כדי לסדר את העניינים ביניהם.
רורי מביעה את אהבתה לדין, והשניים חוזרים להיות יחד.
באותו הזמן, לורליי רוקמת מערכת יחסים עם המורה לאנגלית של רורי, מר מקס מדינה (scott cohen).
השניים מתמודדים עם המורכבות שבזוגיות מול רורי, שבסופו של דבר מקבלת את אהבתם ושמחה בשמחתם.
בהמשך, מקס מביע את רצונו לקדם את הקשר ולורליי נלחצת ומסיימת את מערכת היחסים ביניהם.
בהמשך, לורליי מבינה שיש לה רגשות כלפי מקס, לאחר שהיא רואה את לוק, הבעלים של הדיינר "לוק'ס", עם ארוסתו לשעבר, רייצ'ל.
לורליי מתכוננת לצאת לערב רומנטי עם מקס, והם נקלעים לריב.
מקס טוען שכדי להפסיק את המריבות עליהם להתחתן.
לורליי, המומה, מנסה להתחמק מהסיטואציה.
מבולבלת ונסערת מהרעיון היא מגיעה בבוקר למחרת למלון "העצמאות" (The Independence Inn) בו היא עובדת ומופתעת לגלות 1,000 פרחי חרצית, האהובים עליה, ששלח מקס.
לורליי מתלבטת לגבי ההצעה ובסוף מקבלת אותה דרך הטלפון.
בינתיים, לוק, שמנהל את הדיינר בבעלותו "לוק'ס", בו נוהגות לאכול בקביעות לורליי ורורי, חברותיו הקרובות, מקבל הפתעה מן העבר כשארוסתו לשעבר, רייצ'ל, מגיעה לעיירה.
רייצ'ל, ההרפתקנית והקלילה, התקשתה לקבל את חיי העיירה הקטנה, בזמנו, ולכן עזבה את לוק.
השניים מחדשים את הקשר למרות הספקות הקיימים משני הצדדים.
רייצ'ל עוברת לגור עם לוק, בדירתו השוכנת בקומה מעל הדיינר ומתחילה לעבוד שם, גם כן.
לורליי מנסה לעודד את לוק לפתח את עתידו עם רייצ'ל, בעוד שרייצ'ל מבחינה בידידות הטובה בין לורליי ללוק, וחושדת שללוק יש רגשות כלפי לורליי.
בסופו של דבר, רייצ'ל מחליטה לעזוב את לוק בשנית, לא לפני שהיא מבקשת מלוק לא לחכות, ולחשוף את רגשותיו כלפי לורליי.
דמותה של רייצ'ל לא מופיעה יותר במהלך הסדרה.
לוק מגיע לביתה של לורליי כדי להתוודות, אך מבין שהיא חזרה לזרועותיו של מקס.
הקשר המורכב של אם חד-הורית ובתה בין לורליי לרורי מתפתח העונה כשלורליי מקבלת את הצעת הנישואין המפתיעה ממקס, ורורי ממשיכה לשנה שנייה בבית הספר היוקרתי, צ'ילטון, לצד רומן, לא יציב, עם דין.
אולם בתחילת העונה לורליי מתקבלת רגליים קרות, מספר ימים לפני החתונה, ובורחת עם רורי לטיול.
לאורך העונה לא יוצא לה לסדר את העניינים מול מקס.
אולם רורי נאלצת לראיין אותו לעיתון בית הספר, שם הם מלבנים את העניינים.
ארוחות ערב שישי המשותפות עם הוריה של לורליי וסביה של רורי, אמילי וריצ'רד גילמור, נמשכות כחלק מההסכם של לורליי ואמילי ותורמות להידוק הקשר בין רורי לסביה.
עם פתיחת העונה ריצ'רד מגלה את חלקו של דין בחייה של רורי.
מפוחד על נכדתו ועל העתיד המזהיר שהוא צופה לה, הוא מסרב לקבל את דין ותוקף אותו במספר הזדמנויות, טוען שהוא לא מספיק טוב בשבילה.
בנוסף לכך, ישנו נער חדש בעיירה שמשפיע על היחסים בין רורי לדין.
הנער הוא האחיין של לוק, ג'ס, והוא מגיע לעיירה אחרי שאימו התייאשה מלחנך אותו.
ג'ס מחזר אחרי רורי בעקביות, דבר שגורם ליחסים בין רורי לדין להתערער לאורך העונה.
ג'ס נכשל בלימודים ולוק מבקש את עזרתה של רורי ללמד אותו.
באחד הערבים הם יוצאים להפסקת גלידה ובדרך חזרה ג'ס נוהג ברכב של רורי ומתנגש בספסל.
התאונה גורמת לרורי להיפצע, לרכב שדין הרכיב בשבילה להיהרס, אולם ג'ס יוצא מהתאונה בלי פגע.
רותחת על ג'ס ולוק, לורליי מתחילה לצעוק על לוק, וגורמת לו לגרש את ג'ס מהעיירה.
ג'ס יוצר קשר עם רורי והיא לוקחת אוטובוס לניו-יורק.
בכך היא מפסידה יום לימודים ואת סיום לימודיה של לורליי.
לורליי עדיין עובדת במלון "העצמאות" וחולמת על פתיחת מלון משלה.
היא וסוקי מנסות לקנות בית למלון שלהן, אולם בעלת הבית לא מוכנה לוותר עליו.
החלום שלהם נראה כרחוק עוד יותר כשסוקי מקבלת את הצעת הנישואין מג'קסון ומבזבזת את רוב חסכונותיה על החתונה, במקום לשמור חלק לפתיחת המלון.
בינתיים, לורליי ורורי ממשיכות לפקוד בקביעות את הדיינר של לוק, שמבין שלורליי, עבורו, היא הרבה מעבר ללקוחה קבועה.
לאורך העונה לורליי עוזרת לו בדיינר, עם ג'ס ועם החינוך שהוא מעביר לו, והוא מבין שהיא חברתו הקרובה ביותר.
בפרק האחרון נראה שלורליי וכריסטופר (אביה של רורי) חוזרים להיות ביחד.
אולם הוא מקבל שיחה מחברתו לשעבר, שרי, שמודיעה לו שהיא בהיריון והוא חוזר אליה.
ג'ס חוזר לעיירה, ומבטיח ללוק שהפעם זה יהיה שונה.
הוא מגיע לחתונה של סוקי וג'קסון ומוצא את רורי.
רורי מנשקת אותו ומברכת אותו על כך שהוא שב הביתה.
עבור האם והבת, לורליי ורורי, זוהי שנה של שינויים כששתיהן מנסות להבין מה צופן העתיד עבורן.
חלקם צפויים, כמו סיום לימודיה של רורי בבית הספר צ'ילטון, שמביא עמו את ההמתנה המלחיצה למכתבי הקבלה מהאוניברסיטאות השונות, אך רוב השינויים מגיעים ממקומות בלתי צפויים.
העונה מתחילה כשרורי חוזרת מפעילות קיץ בוושינגטון.
לאורך הקיץ היא התכתבה עם דין אבל התעלמה מג'ס.
היא חוזרת לעיירה ומגלה שג'ס התחיל מערכת יחסים עם אחת הבנות המקומיות.
מקנאה וכועסת על ג'ס, רורי מתחילה לחשוף את רגשותיה האמיתיים לג'ס, וגורמת לכך שדין ייפרד ממנה בתחרות ריקודים של העיירה.
רורי מתחילה במערכת יחסים עם ה"ילד הרע", ג'ס, ולשניים מערכת יחסים לא קלה.
רורי שולחת מסרים מבולבלים לדין ולג'ס, וגורמת לשניהם לא לבטוח בה.
דין מתחיל לצאת עם חברת ילדות של רורי, ורורי מבולבלת וחשה שהיא רוצה בחזרה את דין.
ג'ס נושר מהלימודים והולך למצוא את אביו, שנטש אותו בלידתו, עוזב מאחוריו את רורי השבורה.
רורי נואמת את נאום הסיום של צ'ילטון.
היא מתקבלת לפרינסטון, הארוורד וייל, אולם בוחרת ללמוד בייל.
לורליי יוצאת לדייטים לאורך העונה, ולקראת הסוף מנסה להצית מחדש את מערכת היחסים עם מקס, אולם ללא הצלחה.
היא סופגת מהלומה כשהמלון האהוב אותו היא מנהלת, עולה בלהבות.
לורליי מצליחה להחזיר להוריה את ההלוואה שהיא לקחה מהם בתחילת הסדרה.
היא וסוקי קונות את הבית שלימים יהפוך למלון האישי שלהן.
פריס, חברה ללימודים של רורי, מתחילה לצאת בפעם הראשונה ורגישה מאוד לגבי הנושא.
לאחר זמן מכובד פריס שוכבת עם החבר שלה, ג'יימי, והיא מבולבלת לגבי ההתרחשות.
כמה ימים אחר כך היא מקבלת מכתב דחייה מהארוורד, הודעה ששוברת אותה.
ליין, חברת הילדות הטובה של רורי, המתגוררת עמה באותה עיירה, מכירה את האחד.
היא מתקבלת ללהקה ויוצרת קשר קרוב עם הגיטריסט שלה.
סוקי, חברתה הטובה של לורליי מקבלת הפתעה – היא נכנסת להיריון ועומדת להיות אמא.
לוק, בהשפעת ג'ס, מתחיל לצאת עם בחורה חדשה, אחרי שנתיים שלא יצא כלל.
כריסטופר, אביה של רורי, מתארס לשרי, חברתו, ולשניים נולדת בת בשם ג'יג'י.
דין מתארס ללינדזי, והם עומדים להתחתן.
העונה הרביעית נפתחת בעזיבתה של רורי לאוניברסיטת ייל.
על אף כי המרחק הפיזי ביניהן אינו גדול, לורליי ורורי מנסות להסתגל למצב החדש ומשמרות את הקשר בשיחות טלפוניות חטופות ובמפגשים בסופי השבוע.
מערכת היחסים שלהן מתערערת אך ממשיכה לשמור על חוזק.
לורליי עוזבת את עבודתה כמנהלת מלון "העצמאות" ופונה למימוש חלומה היישן, הקמת מלון משלה, ביחד עם חברתה הטובה, סוקי.
שתיהן נתקלות בקשיים רבים, בין היתר בגלל הריונה של סוקי.
בינתיים, היא מפתחת מערכת יחסים עם חבר ילדות בעבר, ושותף עסקי של אביה כיום, ג'ייסון, המכונה "דיגר".
בהתחלה השניים שומרים על היחסים שלהם בסוד מפני ההורים של לורליי.
רורי מסתגלת לחיים הסטודנטיאליים ומנסה להתקדם אל עבר חלומה להפוך לעיתונאית, לצד שותפתה לחדר המעונות, פאריס, שלא מקלה על ההסתגלות.
בחייה הרומנטיים רורי יוצרת קשר מחודש עם דין, שכבר נישא לאישה אחרת, לינדזי.
דין מזמין אותה ואת לורליי לחתונה, אולם רורי מסרבת להגיע ברגע האחרון.
יום לפני החתונה, לאחר ששתה, הוא מודה בפני לוק שרורי היא האחת שאליה הוא אמור להינשא.
בהמשך הוא מודה בפני עצמו והשניים עושים סקס – ההתנסות הראשונה של רורי והתחלתו של רומן.
לקראת סוף העונה לוק מבין שלורליי היא הבחורה שאותה הוא אוהב, שאליה הוא פונה בשעת צרה וכשיש לו משהו שמח בחייו.
הוא מתחיל לחזר אחריה, מזמין אותה לדייט ותומך בה בהקמת המלון.
בסוף העונה הוא מבהיר בפני לורליי את כוונותיו.
השניים מתנשקים לראשונה ומתחילים לצאת.
לורליי חוזרת הביתה ומוצאת את רורי ודין אחרי שקיימו יחסים.
היא מתעמתת עם רורי וטוענת שהיא לא גידלה אותה ככה, שהיא לא אמורה להיות "האישה האחרת".
פריס מתקבלת לייל והיא ורורי שותפות לחדר.
היא מתאהבת באחד הפרופסורים, אשר פלמינג, והם מנהלים רומן.
כל זאת מתרחש כשהיא עדיין ביחסים עם ג'יימי הלומד בפרינסטון.
רורי מגלה שפרופסור אשר יוצא עם מספר סטודנטיות בנוסף לפריס, ושכל שנה יש לו סטודנטית אחרת שאיתה הוא יוצא.
ג'ס חוזר לסטארס הולו כדי להחזיר לו את המכונית שלוק גנב ממנו.
היא מתחמק מרורי וכשלבסוף הם נפגשים הוא מצהיר בפניה שהוא אוהב אותה ועוזב מיד.
מספר חודשים לאחר מכן הוא חוזר לעיירה לאירוע משמח.
הוא מגיע למעונות של רורי בייל ומבקש ממנה לברוח איתו ביחד, מפני שהם נועדו להיות ביחד וכעת הוא אדם חדש.
רורי מסרבת ואחר מכן היא מתחילה את הרומן עם דין.
סוקי יולדת בן לג'קסון, ושמו דיווי.
אחותו של לוק חוזרת לחייו ומתחתנת עם בחור בשם טי.
השניים מתחתנים בסטארס-הולו וג'ס מוביל אותה בטקס, לבקשת לוק.
ליין עוזבת את בית אימה, לאחר שגברת קים מגלה שליין שיקרה לה מאז שהיא ילדה קטנה.
היא מגלה את המחבואים של ליין ברחבי החדר שלה, ורואה עד כמה הבת שלה שונה ממה שהיא חשבה שהיא.
מאוחר יותר גברת קים מאמצת לביתה תלמידה מתוכנית להחלפת סטודנטים.
ליין פוגשת בילדה ומקנאה בה על היחס שהיא מקבלת מאימה.
הפרידה מתרחשת ללא ידיעת הבנות.
אמילי עוזבת לאחר שלאורך כל העונה ריצ'רד החל להתעלם מנוכחותה, ממאמציה כלפי החברה שלו, מדאגותיה ומעצם העובדה שהיא פרטנרית בחייו.
לורליי המליצה לאמילי לדבר על כך עם ריצ'רד, אך אמילי מתקפלת.
בעקבות הפרידה של הוריה, לורליי נפרדת מג'ייסון.
בעונה החמישית לורליי מגלה שלצד האושר שבהגשמת חלומה, להיות הבעלים והמנהלת של בית המלון "השפירית", ביחד עם חברתה, סוקי, ניצבים גם קשיים רבים.
לאחר ארבע עונות של ספקות ורמזים, מערכת היחסים הידידותית עם לוק דיינס, בעל הדיינר "לוק'ס" הולכת ומתהדקת והופכת לרומן.
תחילה השניים מנסים להסתיר את מערכת היחסים ביניהם מפני תושבי העיירה, אך מהר מאוד הבשורה מגיעה לאוזניהם.
אביה של רורי, כריסטופר, מופיע מחדש ויוצר מתיחות בין לורליי ללוק.
שרי, אשתו של כריסטופר, עוזבת אותו ואת הבת שלהם, ג'יג'י, בשביל עבודה בפריז.
שבור ומבולבל הוא יוצר קשר עם לורליי ומבקש את עזרתה.
רורי מפחדת לראות את אימה שבורה מחדש, היא מזהירה את אביה שלא יתעסק עם לורליי.
בהמשך אביו של כריסטופר נפטר, והשתיים מגיעות לעזרתו מחדש.
אולם, אמילי משחקת בכריסטופר וגורמת לו לחשוב שהוא ולורליי נועדו להיות ביחד.
באירוע הוא מתפרץ על לוק, כולו שתוי, ומאיים על לוק וצועק שהוא ולורליי נועדו להיות ביחד.
לוק מגלה שכריסטופר ולורליי היו בקשר עד עתה, הוא כועס על לורליי והשניים נפרדים זמנית.
הפרידה מקשה על לורליי ועל לוק.
אמילי מתערבת מחדש והשניים חוזרים זה לזרועות זו.
לוק מחליט לקנות בית שבו הוא ולורליי בבוא הזמן, יעברו אליו ויגדלו בו את ילדיהם.
רורי יוצאת לטיול עם אמילי בחוץ לארץ.
היא שולחת מכתב לדין, אולם לינדזי קוראת את המכתב וכך מגלה על הרומן ביניהם.
דין ולינדזי מסיימים את הנישואים שלהם ומתגרשים.
דין משוכנע שהוא ורורי ימשיכו את מערכת היחסים שלהם, אולם אנשי העיירה ואמילי גילמור לא מהססים לומר את דעתם בנושא ולהקשות על המצב.
הם מנסים לקבוע דייטים, אך בגלל התחייבויות הם מבטלים אותם שוב ושוב.
לבסוף הם מבינים שכל אחד מהם צועד לכיוון אחר בחייו, והם מסיימים את מערכת היחסים ביניהם.
דמותו של דין לא מופיעה יותר בסדרה.
רורי פוגשת, עוד במהלך יחסיה עם דין, בחור בשם לוגן.
בתחילה הוא לא זוכר אותה, אבל עם הזמן ועם הפגישות התכופות ביניהם הוא מראה בה עניין.
בהתחלה רורי מוצאת בו בחור עשיר ומפונק, אולם לאחר שהשניים קופצים בנג'י היא מתחילה לחבב אותו.
לוגן מבהיר לה שהוא אף פעם לא היה במערכת יחסים רצינית והשניים מתחילים להיות ידידים.
בהמשך רורי מרגישה שהיא רוצה יותר ממערכת היחסים, אבל בגלל לוגן היא לא יכולה.
היא מבקשת להפסיק את המערכת, ואילו לוגן מסרב מפחד שלא יהיה איתה יותר.
הם מתחילים לצאת באופן קבוע, למורת רוחם של המשפחה של רורי.
בפרק סיום העונה רורי מקבלת ביקורת קשה מאביו של לוגן, אבי העיתונות האמריקאית, שאומר לה שאין לה את מה שמתבקש מעיתונאי.
היא נעצרת על ידי המשטרה אחרי שהיא ולוגן גונבים יאכטה.
היא מפספסת בכוונה את בחינות הגמר של השנה השנייה שלה.
רורי אומרת ללורליי שהיא עומדת לפרוש לשנה ולקחת לעצמה זמן.
לורליי לא מוכנה לקבל את המצב ופונה לעזרת הוריה.
אמילי וריצ'רד מבינים לליבה של רורי ונותנים לה לגור בביתם.
לורליי מבינה שהבת שלה השתנתה, והיא לא אותה ילדה קטנה, מתוקה ותמימה שגדלה לצידה.
פריס מאבדת את פרופסור אשר, לאחר שהוא נפטר.
היא מנסה לצאת וליצור קשרים חדשים, ומוצאת עצמה במערכת יחסים, לא מוגדרת, עם עורך עיתון ייל, דויל.
מפני שמערכת היחסים ביניהם לא מוגדרת פריס נפגעת.
היא מחליטה לעשות מעשה ולהבהיר לדויל שהיא לא מוכנה להיות משהו חוץ מבת זוגו.
ליין מתחילה לצאת עם זאק, חבר בלהקה שלה.
בסוף העונה הלהקה יוצאת לסיבוב הופעות.
העונה השישית עומדת בסימן המשבר של רורי אשר מחליטה לעזוב את אוניברסיטת "ייל" ולעבור בהמשך להתגורר בבית סביה.
רורי ולוגן רוקמים מערכת יחסים רומנטית שנראית רצינית ומבטיחה, אך מותירה את לורליי בתחושות מעורבות.
בהמשך השניים נפרדים, בגלל מסרים כפולים שרורי שולחת.
כמו בעבר, חבר לשעבר של רורי חוזר והיא מתחילה להתבלבל.
הפעם זה ג'ס שחוזר לחייה.
הגעתו מפתיעה את לוגן ומתוך בלבול מהמסרים שרורי שולחת לו הוא מתחיל לגונן על מערכת היחסים שלהם ולקנא.
מעשיו מובילים לפרידה בלתי נמנעת, אף על שג'ס כבר יצא מהתמונה.
לוגן מקבל את ההפסקה כפרידה, ומתחיל להתראות עם אישה אחרת.
רורי, פגועה ומרגישה שהיא לא מתקדמת בחייה.
היחסים בין רורי לסבה וסבתה מתדרדרים.
המצב מגיע לידי עזיבה מפתיעה של רורי וניתוק הקשר עם אמילי וריצ'רד.
לורליי מתקשה לקבל את החלטותיה של רורי ונותרת פגועה.
לוגן פונה אל לורליי במהלך העונה לעזרה.
היא כותבת לרורי מכתב וגורמת לשניים לחזור להיות ביחד.
רורי מסתבכת עם המשטרה ובית המשפט גוזר עליה לרצות עבודות שירות.
בסופו של דבר, רורי ולורליי משלימות, רורי חוזרת ל"ייל" ולוקחת את תפקיד העורכת הראשית בעיתון המוסד, ה"ייל דיילי ניוז", במקומה של חברתה, פריס.
בהמשך רורי מגלה שלוגן שכב עם מספר נשים בזמן ההפסקה שלהם, והיא רוצה להכאיב לו באותה מידה.
אבל היא מגלה מהר מאוד שהיא אוהבת אותו, ולא מסוגלת לפגוע בו.
היא עדיין מתנהגת כלפיו בקרירות ולא מצליחה לסלוח לו לחלוטין.
כאשר הוא נפצע במהלך פעלול, רורי מגיעה לטפל בו.
בסוף העונה לוגן נשלח על ידי אביו ללונדון כדי לטפל בעסק המשפחתי.
אביו מרגיש שהוא חייב לטפל בעסק המשפחתי, למען ביטחונו האישי של לוגן, כדי שלא יפגע בעצמו בעוד פעלול מסוכן.
ההורים של פריס מפסיקים להזרים לה כסף.
פריס ממשיכה במערכת היחסים שלה עם דויל והם עוברים לגור ביחד.
היא נבחרת להיות עורכת עיתון "ייל".
בגלל לחץ שהיא מפעילה על העובדים היא מודחת מתפקידה ורורי מקבלת את מקומה.
פריס פגועה ומעיפה את רורי מהדירה המשותפת.
רורי עוברת לגור עם לוגן.
היחסים בין לורליי ללוק, שכעת מאורסים, עולים על שרטון כשלפתע לוק מגלה כי הוא אב לילדה בת 12, מחברתו לשעבר.
לבתו קוראים אפריל, היא חכמה מאוד וסקרנית.
לוק מסתיר את התגלית מלורליי במשך חודשיים.
כשהיא מגלה את הילדה, בדיינר, היא פגועה אבל מחליטה לדחות את החתונה לאחר שיחה עם לוק.
לורליי מצפה לפגוש את אפריל וליצור איתה קשר, אולם לוק מחליט שכדאי שהיא תתפוס מרחק ותיתן לו להסתגל לאפריל.
לורליי עצובה ומרגישה שלוק מרחיק אותה ממנו, וכך גם החתונה שלהם מתרחקת מהם ונעלמת.
בחתונה של ליין היא מתחרפנת מול כל העיירה.
בסופו של דבר היא נפגשת עם אפריל ביום הולדתה ועורכת לה חגיגה נהדרת.
אולם, אמא של אפריל מתנגדת שלורליי תכנס לחייה של אפריל, ושוב היא מורחקת ממנה.
לורליי מתחילה להתרחק מלוק ולדחות מפגשים איתו.
בסוף העונה היא מדברת עם יועצת שאומרת לה שיש לה שתי אפשרויות: להמשיך לחכות ללוק או לבקש ממנו להתחתן.
לורליי מחליטה שהיא רוצה לברוח עם לוק ולהתחתן.
אמנם, היא מציבה בפניו אולטימטום שזה עכשיו או אף פעם.
לוק מבקש ממנה זמן נוסף, לורליי הפגועה מתנחמת בזרועותיו של כריסטופר.
בפרק סיום העונה נראה שהיא לא מרוצה מההחלטה שלה.
הוא מביא לרורי ספר שהוא כתב ויצא לאור.
ג'ס כועס על רורי שהיא השתנתה והוא לא מכיר אותה יותר; נפגשת עם אנשים מהחברה הגבוהה, פורשת מ"ייל", גרה אצל סבא וסבתא שלה, מוותרת על החלומות שלה.
רורי מבינה שכל הפעולות הללו לא יובילו אותה לשום דבר.
מספר חודשים אחר כך, לוק מבקר את ג'ס בפילדלפיה.
ג'ס פתח חנות ספרים ובערבים מתקיימים שם ערבי קריאה ושירה של סופרים מקומיים.
רורי מבקרת את ג'ס בזמן שהיא בזוגיות עם לוגן והם מתנשקים.
דמותו של ג'ס לא מופיעה יותר בסדרה.
ליין והלהקה חוזרים מסיבוב הופעות.
הם השיגו מספיק כסף כדי לקנות ציוד הקלטות.
זאק מתחיל לקנא בבנים שבלהקה ובקשר הקרוב שיש להם עם ליין.
בזמן הופעה מול חברת הקלטות הוא מתחרפן וגורם לפירוק הלהקה.
מספר חודשים אחר כך הוא מגלה שהוא מצטער על מעשיו והוא מחזיר את הלהקה ומציע לליין נישואין.
כדי שגברת קים תסכים שהם יתחתנו הוא מוכיח לה שהוא כוכב אמיתי, וכותב להיט ללהקה.
השניים מתחתנים בחתונה בודהיסטית וגם בחתונה נוצרית.
בתחילת העונה, כמה ימים לאחר הפרידה, רכב נכנס בדיינר, ולוק יוצא מהמקום ללא פגע.
הוא מבין עד כמה לורליי חשובה לו והוא מגיע לביתה של לורליי ואומר שהוא מתחרט ושהוא בוחר לברוח איתה ולהתחתן.
אך לורליי מספרת לו שהיא הייתה עם כריסטופר בלילה שהם נפרדו.
לוק שומע את הבשורה, נוסע לכריסטופר ומכה אותו.
לורליי וכריסטופר מתחילים לנהל מערכת יחסים, תחילה הם מצליחים להתנהל ביחד אך לאט לאט מתחילות בעיות וריבים.
לורליי מתקרבת לג'יג'י, בניגוד ליחסים שהיו לה עם אפריל.
כריסטופר מציע ללורליי נישואים בפריז והיא מסכימה.
כריסטופר רואה את לורליי מחזיקה את התינוקת של ליז, בזמן שלוק היה איתה בטיול.
מתוך דחף של קנאה הוא מציע ללורליי שהם יביאו ילד נוסף לעולם.
לורליי מסרבת להצעה וכריסטופר נפגע.
הוא נתקל בלילה בלוק והשניים מתחילים ללכת מכות.
לאחר שכריסטופר מוצא מכתב אופי שלורליי כותבת על לוק למען מאבקו המשפטי, הוא מחליט לעזוב אותה משום שמרגיש שיש לה עדיין רגשות עזים כלפי לוק והוא לא מעוניין להיות בעדיפות שנייה.
לורליי רוצה שהם יעבדו על מערכת היחסים ביניהם, אבל כריסטופר לא מוכן לנסות.
הוא עוזב את לורליי ואת הבית.
לורליי ולוק מתחילים להיפגש בעיירה, ולבסוף הם מתנצלים על התנהגותם אחד לשנייה.
לוק עורך מסיבת פרידה לרורי בפרק האחרון.
לורליי מתרגשת מהמחווה והשניים שבים זה לזה בפרק הסיום.
אפריל מגיעה לביקורים תכופים יותר ויותר אצל לוק.
אנה צריכה לטפל באמא שלה שמתגוררת בניו-מקסיקו, ולכן אפריל עוברת לגור אצל לוק למשך זמן קצר.
אנה מבינה שהיא לא יכולה להשאיר את אמא שלה לבד והיא מחליטה לקחת את אפריל איתה לניו מקסיקו.
לוק לא מוכן לקבל את ההחלטה של אנה והוא מתחיל לנהל מאבק משמורת מול אנה.
הוא מבקש מלורליי שתכתוב לו "מכתב אופי", מכתב אשר עוזר לו מאוד במשפט.
הוא זוכה במשמורת חלקית על אפריל.
הוא מתקרב לאחותו וגיסו לאחר לידת אחייניתו.
ריצ'רד מתחיל ללמד כמרצה בייל, ולוקה בהתקף לב במהלך אחת ההרצאות בהן רורי נוכחת.
הדאגה לריצ'רד מובילה את כולם לבית החולים, ולורליי ואמילי מתקרבות לאחר האירוע.
ריצ'רד לוקח הפסקה ואמילי לוקחת את המושכות על העסקים שלו ועל הכסף שלהם.
בגלל מחסור בידע בתוכנות ובעסקים, היא פונה ללורליי לעזרה, אשר מלמדת את אמילי מא' ועד ת'.
רורי מבלה את הקיץ בסטארט הולו.
היא ולוגן ממשיכים במערכת היחסים שלהם, אך מרחוק.
לוגן מראה נאמנות לרורי ומערכת היחסים ביניהם נשארת יציבה.
רורי מתחילה את השנה האחרונה שלה באוניברסיטת "ייל", וממשיכה את תפקידה כעורכת העיתון.
בסוף העונה לוגן מבקש מלורליי את הסכמתה להינשא לרורי.
הוא מציע לרורי להתחתן איתו והיא מציעה לו לחשוב על ההצעה מחדש.
הוא מופיע בטקס הסיום שלה מ'ייל' ומציע לה נישואים מחדש.
לטענתה היא רוצה עתיד פתוח ונישואים לא יאפשרו לה את זה.
היא מבקשת מלוגן לחכות מספר שנים, ושבינתיים הם יישארו זוג.
הם נפרדים ולוגן לא מופיע בפרק האחרון.
רורי עוזבת את סטארס הולו לטובת עבודה בתור עיתונאית בעיתון אינטרנטי.
ליין וזאק חוזרים מירח דבש במקסיקו.
ליין נכנסת להיריון עם תאומים.
לשניים נולדים שני בנים: קוואן וסטיב.
פריס ממשיכה במערכת יחסים עם דויל.
הם ממשיכים לגור ביחד ולאתגר אחד את השנייה.
פריס מתקבלת לשש אוניברסיטאות ברחבי ארצות הברית למקצועות עריכת דין, רפואה וכדומה.
מבולבלת ומרוגשת היא מחליטה להיפרד מדויל.
דויל מוכיח לה שלא משנה לאן היא תחליט ללכת הוא ילך אחריה, והשניים חוזרים להיות ביחד.
רורי מתמודדת עם קשיים משמעותיים בקריירת העיתונות שלה.
היא מתגוררת בלונדון, שם היא מקיימת רומן סודי ובלתי מחייב עם לוגאן, אהובה לשעבר.
באותו זמן, היא עדיין נמצאת במערכת יחסים רשמית עם פול, בחור שהיא שוכחת מקיומו לעיתים קרובות – דבר המדגיש את חוסר המחויבות והבלבול שהיא חשה בחייה האישיים.
לוגאן, מצדו, מאורס לאישה אחרת, אך למרות ההתחייבות הרשמית שלו, הוא ורורי מתקשים להיפרד ונמשכים זה לזה שוב ושוב.
במקביל, לורליי ולוק חיים יחד בזוגיות ארוכת שנים, אך עדיין מתקשים ליצור תקשורת פתוחה ואמיתית ביניהם.
לאחר מותו הפתאומי של ריצ'רד – אביה של לורליי – מהתקף לב, נוצר קרע רגשי בין לורליי לאמה אמילי.
מות האב מעורר מתחים ישנים במשפחה, והשתיים מחליטות להתחיל טיפול זוגי משותף בניסיון להבין זו את זו טוב יותר.
בתוך המשבר האישי שהיא חווה, לורליי מתחילה להרהר עמוקות במשמעות חייה.
היא יוצאת למסע בקליפורניה במטרה ללכת בשביל הפסיפיק קרסט (Pacific Crest Trail) – מסלול טבע אתגרי, בהשראת הספר Wild.
למרות שלבסוף אינה יוצאת למסע הרגלי עצמו, החוויה מובילה אותה להתגלות פנימית משמעותית.
היא חוזרת הביתה ומצליחה לגשר על הפער עם אמילי על ידי שיתוף בזיכרון מרגש וחיובי על אביה.
היא גם לוקחת יוזמה רגשית ומציעה נישואין ללוק – הצעה שמובילה סוף סוף לחתונתם המיוחלת.
אמילי, שעוברת תהליך של שינוי והתחדשות בעצמה בעקבות מות בעלה, ריצ'רד, מחליטה למכור את אחוזת גילמור המפוארת ולעבור לננטקט – עיירת חוף שלווה – שם היא מוצאת תעסוקה חדשה בעבודה במוזיאון ומתחילה פרק חיים חדש ובלתי צפוי.
רורי, שמרגישה אבודה מבחינה מקצועית ואישית, מקבלת דחיפה משמעותית מג'ס, שמציע לה לכתוב ספר על חייה.
היא מחליטה לקרוא לו "Gilmore Girls", כסיכום למסע שעברו שלושת הדורות במשפחתה.
הסדרה מסתיימת בחתונתם של לוק ולורליי, רגע אינטימי ומרוגש, שלאחריו רורי משתפת את אמה בחדשות מפתיעות: היא בהריון – סגירת מעגל מרגשת שמותירה את הצופה עם מחשבות על המשך הדורות במשפחת גילמור.
לורליי ויקטוריה גילמור (לורן גרהאם), אמה של רורי.
לורליי גדלה בהרטפורד בשנות ה-80, למשפחה עשירה ומכובדת.
למרות רצון המשפחה לארגן עבורה עבודה בכירה וחיים נוחים, לורליי, שנחשבה כמרדנית ופרועה, נכנסה להריון מבן-זוגה (כריסטופר) כשהייתה בת 16 בלבד.
לורליי עזבה את ביתה, ללא בן-זוגה, ועברה לגור בתנאים קשים בעיירה סטארס-הולו, שם קיבלה עבודה באכסניה.
עם השנים הצליחה לורליי להתקדם, והפכה למנהלת האכסניה.
בתחילת הסדרה, נודע לצופים כי לורליי לא דיברה עם הוריה מספר שנים.
בפרקים הראשונים נאלצת לורליי לחזור לקשר עם הוריה, וזאת מכיוון שצריכה הלוואה ללימודי בתה בתיכון צ'ילטון היוקרתי.
עם הזמן התאחדה המשפחה, נושא מרכזי בעלילת התוכנית.
בעונה הרביעית מחליטות לורליי, וחברתה סוקי, לפתוח אכסניה עצמאית.
בעונה הראשונה נכנסת לורליי למערכת יחסים עם מקס מדינה, המורה לאנגלית של רורי בצ'ילטון.
מקס מציע ללורלי נישואין לקראת סוף העונה הראשונה, ולורליי נענית לו בעונה השנייה, אך בורחת עם רורי יום לפני חתונתה.
היא מנהלת לאורך העונות מערכת יחסים אשר באה והולכת עם כריסטופר.
לורליי נכנסת בעונה החמישית למערכת יחסים עם לוק דיינס, חברה הטוב מזה שנים הידוע בחוש הומור, ציניות ושנינות.
בסוף העונה החמישית הציעה ללוק נישואין והוא נענה לה בתחילת העונה השישית, אך הם נפרדים ולורלי חוזרת לזרועותיו של כריסטופר.
כריסטופר נפרד ממנה לאחר זמן מה בטענה שהיא עדיין אוהבת את לוק, בסופו של דבר לורליי חוזרת ללוק ומתחתנת איתו בעונה השמינית, (סדרת ההמשך; בנות גילמור, שנה בחייהן).
לורליי לי (רורי) גילמור (אלקסיס בלדל), בתה היחידה של לורליי.
רורי נולדה כשאמה הייתה בת 16 בלבד, והשתיים חיו בתנאים קשים מאוד, רחוקות ממשפחתה של לורליי.
בתחילת הסדרה רורי בת 16, לא מקובלת במיוחד בבית ספרה ואין לה הרבה חברים (חוץ מחברתה ליין) אשר נמצאת בסטארס-הולו.
לאחר מעט זמן, עברה רורי לתיכון צ'ילטון היוקרתי.
היא ניהלה מערכת יחסים עם דין פורסטר, בה הם נפרדו וחזרו.
אחת מפרדותיהם קרתה בגלל אחיינו של לוק, ג'ס מריאנו, איתו היא ניהלה רומן לאחר שדין נפרד ממנה עקב האובססביות שלה לג'ס.
לאחר מכן חזרה שוב לדין, שניהל איתה רומן מאחורי גבה של אשתו לינדזי.
לאחר לימודיה בצ'ילטון, החלה רורי ללמוד באוניברסיטת ייל, שם ניהלה מערכת יחסים נוספת עם לוגן האנטסברגר ועבדה בעיתון המוסד, ה"ייל דיילי ניוז".
רורי ידועה בלשונה החדה, טוב ליבה, ואהבתה לספרות.
לבסוף כשהיא יוצאת לדרך עצמאית ונפרדת מלוגן לשלום, היא מגלה שהיא בהריון ושם נגמרת הסדרה.
לוק דיינס (סקוט פטרסון), לוק הוא בעל מסעדה (מזנון) בעיירה סטארס-הולו.
הוא דור שני בעיר, אביו היה בעלים של חנות לכלי עבודה (שהפכה למסעדה תחת אותו השם).
הוא ידוע באהבתו לסטארס-הולו למרות מנהגו הקבוע לצחוק על תושבי העיר ועל מנהגיהם המוזרים.
לוק מעולם לא עזב את סטארס-הולו ליותר מיום אחד מהיום שנולד.
ללוק יש בנות זוג לאורך הסדרה, הראשונה היא רייצ'ל, אהבתו הראשונה שחוזרת אליו לאחר שנים של נתק, ונפרדת ממנו בסופו של דבר בגלל אהבתו ללורליי.
לוק ולורליי מקיימים יחסי ידידות חמים לאורך העונות הגולשים לפעמים ליותר מזה, כאשר הכיוון הברור הוא שלבסוף הם יהיו ביחד.
בעונה הרביעית לוק מתחתן בפזיזות עם עו"ד בשם ניקול ליהי, לורליי לוקחת את הנישואים בצורה קשה ובין לוק ללורליי פורצת מריבה, שבסופה שניהם מבינים כמה הם חשובים אחד לשנייה.
בעונה החמישית לוק ולורליי מתחילים לצאת יחד ובתחילת העונה השישית לוק נענה להצעת הנישואין של לורליי.
בעונה השישית מתברר שללוק יש ילדה כבת 12 שלא ידע עליה מעולם, בשם אפריל.
בסוף העונה השישית לוק ולורליי נפרדים ומבטלים את האירוסין.
בפרק הסיום של העונה השביעית הם חוזרים אחד לשנייה והם מתחתנים בעונה השמינית.
סוקי סיינט ג'יימס (מליסה מקארתי), סוקי היא חברתה הטובה ביותר של לורליי, היא תושבת העיירה סטארס-הולו, ועובדת באכסניה של השתיים כשפית.
סוקי ידועה כשפית מצוינת אך קצת מגושמת ואנשים מכל רחבי ארצות הברית מגיעים בשביל המאכלים שלה.
סוקי נשואה לג'קסון בלוויל שהיה הירקן שלה בתקופה שהיא עבדה כשפית ב"אינדיפנדנס אין" שלורליי ניהלה.
לסוקי ולג'קסון יש שני ילדים בשם דייבי ומרתה.
סוקי ידועה בשלומיאליות שלה ובכך שהיא נוהגת לשרוף את המטבח או לחוות כל מיני תאונות שונות.
מקס מדינה (סקוט כהן): המורה של רורי בצ'ילטון, שמתאהב באמא של רורי והם יוצאים בתחילת עונה 1. בסוף עונה 1 הוא מציע ללורליי להתחתן והיא מתחמקת ממנו עד עונה 2 שהיא אומרת לו כן אך יום לפני חתונתם בורחת עם רורי.
השתתף ב-13 פרקים עד סוף עונה 3.
ליין "קים" ואן גרביג (קייקו אגנה): חברתה הטובה ביותר של רורי, אותה הכירה בגן חובה.
ליין לא מסתדרת עם אמה על רקע המרדנות והרוח החופשית שלה.
חובבת מוזיקה אדוקה, ומתופפת בלהקה אותה הכירה בזכות החבר הראשון שלה "דייב", בגלל שהייתה בלהקה היא נאלצה לעזוב את הבית לאחר שאימה גילתה זאת.
בעונות האחרונות של הסדרה מתחילה ליין לקיים קשר רומנטי עם זאק ואן גרביג, גיטריסט הלהקה.
השניים מתחתנים ונולדים להם תאומים.
מישל ז'רארד (יאניק טרוסדייל): עמית בעבודתה של לורליי, בשני מקומות העבודה בהם היא נמצאת בכל מהלך הסדרה.
לא מוכן לאכול פחמימות או מוצרי חלב.
בעונה השמינית נחשף שהוא הומוסקסואל.
פריס גלר (ליזה וייל): חברתה הטובה של רורי מימי התיכון ועד לאוניברסיטה.
הדמות העקבית ביותר בסדרה, הופיעה כמעט בכל הפרקים.
במהלך הסדרה פריס ורורי מתרחקות ומתקרבות לסירוגין, בהתאם למצבי רוחה של פריס והגברים איתם היא מתרועעת.
לואיס גרנט (טיל רנדמן) ומדליין לין (שלי קול): שתיהן לומדות עם רורי בבית הספר צ'ילטון.
מוצגות כחברות טובות של פריס, מה שהופך אותן לחבורה.
לא מוצגות כחכמות במיוחד, הן מתעניינות יותר בבנים ובדייטים מאשר בחיים אקדמאיים.
דייב ריגלסקי (אדם ברודי): בן זוגה הראשון של ליין.
השניים מכירים כאשר ליין מצטרפת ללהקה של דייב.